ДО

ОБЩИНСКИ СЪВЕТ –РУСЕ

ПРЕДЛОЖЕНИЕ

ОТ ПЕНЧО МИЛКОВ

КМЕТ НА ОБЩИНА РУСЕ

ОТНОСНО: Провеждане на процедура по чл. 39, ал. 4 от Закона за общинската собственост

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Върху поземлени имоти могат да се поставят преместваеми увеселителни обекти и преместваеми обекти за търговски и други обслужващи дейности – павилиони, кабини, маси, зарядни колонки за електрически превозни средства, както и други елементи на градското обзавеждане (спирки на масовия градски транспорт, пейки, осветителни тела, съдове за събиране на отпадъци, чешми, фонтани, часовници и други).

Разположението на всеки преместваем обект се определя чрез схема за поставяне, съгласувана от Главния архитект на Община Русе. Схемите за поставяне са обща и подробни и дават броя на елементите, разположението им, заеманата площ, както и необходимото отстояние между тях.

В Общинска администрация, по реда на тяхното подаване, постъпиха Заявления за предоставяне на павилион в организиран Мартенски базар, с цел провеждане на благотворителни кампании, както следва:

- Заявление с регистрационен индекс №48-29-2/ 25.10.2024 г. от „Русенска католическа организация - Каритас“, ЕИК 827127955, със седалище: гр. Русе, ул. „Богдан войвода“ №3;

- Заявление с регистрационен индекс №63-369-2/ 22.11.2024 г. от Сдружение „Спелео клуб „Академик“ – Русе“, ЕИК 205667220, със седалище: гр. Русе, ул. „Родопи“ №1, вх. 1, ет. 15, ап. 54;

- Заявление с регистрационен индекс №63-381-1/ 27.11.2024 г. от Сдружение „Развитие на социалния капитал“, ЕИК 177003362, със седалище: Област Русе, Община Две могили, гр. Две могили, бул. България 80;

- Заявление с регистрационен индекс №63-293-1/ 06.01.2025 г. от Сдружение „Дунавско сияние“, ЕИК 176854495, със седалище: гр. Русе, ул. „Капитан Маринов“ №2, бл. „МО-1“, вх. Б, ет. 5, ап. 13;

- Заявление с регистрационен индекс №63-20-2/ 07.01.2024 г. от Сдружение „Дете и пространство”, ЕИК 131333228, със седалище: гр. София, район „Средец“, ул. „Добруджа“ №1;

- Заявление с регистрационен индекс №36-300-1/ 07.01.2025 г. от Народно читалище „Ново начало – 2021“, ЕИК 206648600, със седалище: Област Русе, Община Русе, с. Николово, ул. „Васил Левски“ №52;

- Заявление с регистрационен индекс №63-37-1/ 07.01.2025 г. от Сдружение „Германо-Българска Помощ за Животните“, ЕИК 124607497, със седалище: гр. Русе, местност Слатина №29;

- Заявление с регистрационен индекс №24-362-1/ 10.01.2025 г. от Фондация „Възстанови живот“, ЕИК 204981182, със седалище: гр. Русе, ул. „Мальовица“ №33, вх. 2, ет. 1, ап. 2;

- Заявление с регистрационен индекс №63-531-1/10.01.2025 г. от Сдружение „Божурите“, ЕИК 177178237, със седалище: гр. Русе, ул. „Симеон Велики“ №2, бл. „Гео Милев“, ет. 1.;

- Заявление с регистрационен индекс №48-17-1/ 10.01.2024 г. от Областен съвет на български червен кръст – Русе, ЕИК: 0007034150102, със седалище гр. Русе, ул. „Плиска“ №2.

Сдружение „Русенска католическа организация Каритас“ е регистрирано по Закона за юридическите лица с нестопанска цел. Целта му е да координира дейността на енорийските организации на Каритас на територията на Никополската католическа епархия. Да подпомага духовно и материално хора, нуждаещи се от помощ при природни бедствия и войни, болни и социално слаби – старци, сираци, бездомни, безработни, изоставени лица и други. Да полага усилия за нравствено и духовно развитие на своите съмишленици, симпатизанти и последователи, да защитава техните човешки права.

Сдружение „Русенска католическа организация Каритас“ желае да проведе благотворителна кампания за събиране на средства в подкрепа на потребителите на услугите и техните дейности.

Сдружение „Спелео клуб „Академик“ – Русе“ е регистрирано по Закона за юридическите лица с нестопанска цел, извършващи обществено полезна дейност и управлява услуги на територията на Община Русе.

Осъществява дейност по подобряване на здравния статус, физическата дееспособност, емоционалното обогатяване и активния отдих на ученици, студенти, граждани на страната, създаване на трайни и полезни навици за общуване с природата, повишаване на екологичната култура и опазване на околната среда; насърчаване на младежите да се занимават с физически упражнения, спорт, спортни игри и туризъм сред природата; организиране и участие в регионални, национални и международни пещерни и спортни инициативи; подпомага и организиране на членовете си за практикуване на Пещерното дело и природозащитната дейност;

Сдружение „Спелео клуб „Академик“ – Русе“ желае да популяризира дейността на клуба като проведе благотворителна кампания за събиране на средства, чрез саморъчно изготвени мартеници, изработени от децата в клуба, като средствата ще бъдат използвани за реализиране на скаутски пещерен пленер.

Сдружение “Развитие на социалния капитал“ подпомага преодоляване на междурегионалните и вътрешно – регионалните различия в социалната сфера, ограничаване на риска от социална изолация и създаване на условия за развитие и реализация на човешкия капитал.

Сдружение “Развитие на социалния капитал“ желае да проведе благотворителна кампания за събиране на средства за финансиране на дейността на социалното предприятие, чрез ръчно изработени мартеници от лица с увреждания, неактивни и трайно безработни лица

Сдружение „Дунавско сияние“ е регистрирано по Закона за юридическите лица с нестопанска цел, извършващо обществено полезна дейност.

Дейността на сдружението е в подкрепа на развитието и подпомагането на духовните ценности, гражданското общество, науката, културата, техниката и технологиите, физическата култура и спорта, здравословния начин на живот, екологията и родния туризъм. Сдружение „Дунавско сияние“ желае да проведе благотворителна кампания за събиране на средства за подпомагане на дейността си, чрез ръчно изработени мартеници.

Сдружение „Дете и пространство“ управлява услуги на територията на Община Русе, както следва:

1. „Център за настаняване от семеен тип за деца и младежи с увреждания 2”;

2. „Дневен център за деца с увреждания- Седмична грижа”;

3. „Център за социална рехабилитация и интеграция”;

4. „Дневен център за младежи с увреждания“;

5. „Център за настаняване от семеен тип за деца/ младежи с увреждания „Вяра“.

Потребителите на услугите са деца с увреждания и с проблеми в развитието, като две от услугите работят по превенция на изоставянето, чрез осъществяване на подкрепа на родителите в общността.

В тази връзка Сдружение „Дете и пространство” провежда благотворителна кампания „Да запазим достойнството и уникалността на различието” за събиране на средства, чрез ръчно изработени мартеници, поздравителни картички и сувенири, изработени от потребителите на социалните услуги на сдружението.

Набраните средства ще се използват за подобряване качеството на живот на „различните деца”, за които се грижи Сдружение „Дете и пространство”.

Народно читалище „Ново начало – 2021“ развива и обогатява културния живот, социалната и образователната дейност в населеното място, в което осъществява дейността си, запазва обичаите и традициите на българския народ, разширява знанията на гражданите, възпитава и утвърждава националното самосъзнание.

Народно читалище „Ново начало – 2021“ желае да проведе благотворителна кампания за събиране на средства за финансиране на дейността си, чрез саморъчно изготвени мартеници, изработени от младежи, посещаващи организиран кръжок.

Сдружение „Германо-Българска Помощ за Животните“ е регистрирано по Закона за юридическите лица с нестопанска цел, извършващи обществено полезна дейност и управлява услуги на територията на Община Русе, както следва:

Осъществява дейност за развитие и утвърждаване на духовните ценности в гражданското общество, отнасящи се до закрила и опазване на животните, помощ на нуждаещи се животни, строеж или модернизация на подслони за животни, грижа за болни изоставени животни, закупуване на лекарствени средства и храна за животните, помощ при кастриране на безстопанствени животни, поощряване на идеята за защита на животните в България, защита на животните срещу злоупотреба от всякакъв вид и редуциране на популацията на безстопанствените животни.

Във връзка с повишена нужда от кастрация на бездомните животни, Сдружение „Германо-Българска Помощ за Животните“ провежда благотворителна кампания по събиране на средства за намаляване на тяхната популация.

Фондация „Възстанови живот“ е регистрирана по Закона за юридическите лица с нестопанска цел и извършва дейност по подпомагане на хора, които са жертви на насилие, трафик на хора, както и превантивна работа с потенциални жертви.

Фондация „Възстанови живот“ желае да проведе благотворителна кампания за събиране на средства за финансиране на дейността си и каузите за които работи

Сдружение „Божурите“ е регистрирано по Закона за юридическите лица с нестопанска цел. Осъществява общественополезна дейност, изразяваща се в повишаване качеството на живот и изграждането на капацитет за предприемачество и доброволчество на уязвими групи от населението.

Сдружение „Божурите“ желае да проведе благотворителна кампания за събиране на средства за финансиране на дейността си.

Областен съвет на Български червен кръст – Русе е териториална структура на Сдружение „Български червен кръст“ регистрирано по Закона за юридическите лица с нестопанска цел, извършващо обществено полезна дейност.

ОС на БЧК желае да проведе благотворителна кампания за събиране на средства за деца и хора в нужда, чрез саморъчно изработени от доброволците на БМЧК – гр. Русе мартеници.

Безвъзмездно право на ползване върху имоти и вещи частна общинска собственост може да се учреди след Решение на Общински съвет – Русе, на основание чл. 39, ал. 4 от Закона за общинската собственост и чл. 44, ал. 4 от Наредба №1 на Общинския съвет за общинската собственост.

С оглед гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

Р Е Ш Е Н И Е:

На основание чл. 21, ал. 1, т. 8, във връзка с чл. 21, ал. 2 от ЗМСМА; чл. 39, ал. 4 от Закона за общинската собственост; във връзка чл. 44, ал. 4 от Наредба №1 на Общинския съвет за общинската собственост, Общински съвет – Русе реши:

1. Дава съгласие да се учреди безвъзмездно право на ползване за периода от 25.02.2025 г. до 01.03.2025 г. включително, за срок от пет календарни дни, в полза на Сдружение “Русенска католическа организация - Каритас“, ЕИК 827127955, спрямо преместваем обект - частна общинска собственост - павилион №8 за търговска дейност, с размери 3,00 м/ 2,00 м и с площ 6,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 13.01.2025 г.;

2. Дава съгласие да се учреди безвъзмездно право на ползване за периода от 17.02.2025 г. до 23.02.2024 г. включително, за срок от седем календарни дни, в полза на Сдружение „Спелео клуб Академик“-Русе, ЕИК 205667220, спрямо преместваем обект - частна общинска собственост - павилион №8 за търговска дейност, с размери 3,00 м/ 2,00 м и с площ 6,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 13.01.2025 г.;

3. Дава съгласие да се учреди безвъзмездно право на ползване за периода от 22.02.2025 г. до 01.03.2025 г. включително, за срок от осем календарни дни, в полза на Сдружение „Развитие на социалния капитал”, ЕИК 177003362, спрямо преместваем обект - частна общинска собственост - павилион №4 за търговска дейност, с размери 3,00 м/ 2,00 м и с площ 6,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 13.01.2025 г.;

4. Дава съгласие да се учреди безвъзмездно право на ползване за периода от 19.02.2024 г. до 25.02.2025 г. включително, за срок от седем календарни дни, в полза на Сдружение „Дунавско сияние“, ЕИК 176854495, спрямо преместваем обект - частна общинска собственост - павилион №3 за търговска дейност, с размери 3,00 м/ 2,00 м и с площ 6,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 13.01.2025 г.;

5. Дава съгласие да се учреди безвъзмездно право на ползване за периода от 14.02.2025 г. до 03.03.2025 г. включително, за срок от осемнадесет календарни дни, в полза на Сдружение „Дете и пространство“, ЕИК 131333228, спрямо преместваем обект - павилион №2 за търговска дейност частна общинска собственост, с размери 3,00 м/ 2,00 м и с площ 6,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 13.01.2025 г.;

6. Дава съгласие да се учреди безвъзмездно право на ползване за периода от 14.02.2025 г. до 22.02.2025 г. включително, за срок от девет календарни дни, в полза на Народно читалище „Ново начало-2021“, ЕИК 206648600, спрямо преместваем обект - павилион №7 за търговска дейност частна общинска собственост, с размери 3,00 м/ 2,00 м и с площ 6,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 13.01.2025 г.;

7. Дава съгласие да се учреди безвъзмездно право на ползване за периода от 23.02.2025 г. до 03.03.2025 г. включително, за срок от девет календарни дни, в полза на Сдружение „Германо-българска помощ за животните“, ЕИК 124607497, спрямо преместваем обект - павилион №7 за търговска дейност частна общинска собственост, с размери 3,00 м/ 2,00 м и с площ 6,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 13.01.2025 г.;

8. Дава съгласие да се учреди безвъзмездно право на ползване за периода от 14.02.2025 г. до 03.03.2025 г. включително, за срок от осемнадесет календарни дни, в полза на Сдружение „Възстанови живот“, ЕИК 204981182, спрямо преместваем обект - павилион №6 за търговска дейност частна общинска собственост, с размери 3,00 м/ 2,00 м и с площ 6,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 13.01.2025г.;

9. Дава съгласие да се учреди безвъзмездно право на ползване за периода от 20.02.2025 г. до 01.03.2025 г. включително, за срок от десет календарни дни, в полза на Сдружение „Божурите“, ЕИК 177178237, спрямо преместваем обект - павилион №5 за търговска дейност частна общинска собственост, с размери 3,00 м/ 2,00 м и с площ 6,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 13.01.2025 г.;

10. Дава съгласие да се учреди безвъзмездно право на ползване за периода от 21.02.2025 г. до 01.03.2025 г. включително, за срок от девет календарни дни, в полза на Сдружение „Български червен кръст”, ЕИК 000703415, за нуждите на Областен съвет на български червен кръст – Русе, спрямо преместваем обект - частна общинска собственост - павилион №1 за търговска дейностчастна общинска собственост, с размери 3,00 м/ 2,00 м и с площ 6,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 13.01.2025г.

Приложение: 1. Копие от подробна схема за временен Мартенски базар, утвърдена

на 13.01.2025 г. от Гл. архитект на Община Русе;

2. Копие на Заявление с рег. индекс №48-29-2/ 25.10.2024 г.;

3. Копие на Заявление с рег. индекс №63-369-2/ 22.11.2024 г.;

4. Копие на Заявление с рег. индекс №63-381-1/ 27.11.2024 г.;

5. Копие на Заявление с рег. индекс №63-293-1/ 06.01.2025 г.;

6. Копие на Заявление с рег. индекс №63-20-2/ 07.01.2025 г

7. Копие на Заявление с рег. индекс №36-300-1/ 07.01.2025 г.;

8. Копие на Заявление с рег. индекс №63-37-1/ 07.01.2025 г.;

9. Копие на Заявление с рег. индекс №24-362-1/ 10.01.2025 г.;

10. Копие на Заявление с рег. индекс №63-531-1/ 10.01.2025 г.;

11. Копие на Заявление с рег. индекс №48-17-1/ 10.01.2025 г.

Предложил,

ПЕНЧО МИЛКОВ

*Кмет на Община Русе*