**До**

**Общински съвет – Русе**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Откриване на процедура за провеждане на публичен търг с явно наддаване за учредяване право на строеж за изграждане на гараж върху имот – частна общинска собственост, намиращ се в гр.Русе, ул. „Троян“ №16

**УВАЖАЕМИ ОБЩИНСКИ СЪВЕТНИЦИ,**

В Община Русе е постъпило Заявление вх. №ОИ-06-15/27.08.2024 г. от Илия Арачев, относно учредяване право на строеж за изграждане на гараж с размери 3,10/5,85 м. в поземлен имот с идентификатор 63427.4.2560 по Кадастралната карта и кадастралните регистри /КККР/ на гр. Русе, с адрес гр. Русе, ул. „Троян“ №16.

С писмо №ВП-2013#1/01.10.2024 г. от дирекция „Инвестиционно проектиране, устройство и кадастър“ при Община Русе е предоставена виза-предложение, издадена на 27.09.2024 г. от Главния архитект на Община Русе, съгласно която се предвижда изграждане на гараж с размери 3,10/5,85 м. с обща застроена площ 18,14 кв.м. в УПИ II-1544 в кв. 623, ж. к. „Дружба 2“ по плана на гр. Русе, съответстващ на поземлен имот с идентификатор 63427.4.2560 по КККР на гр. Русе, свободно разположен като самостоятелна постройка в имота.

Съгласно Нотариален акт за дарение на недвижим имот №014/06.08.2003 г., том VII, рег. №54238426, дело №878 по описа на Румяна Падалска - нотариус при Русенски районен съд, вписан в регистъра на Нотариалната камара под №217, Илия Арачев е собственик на първи етаж от двуетажна жилищна сграда, изградена на основание отстъпено право на строеж върху общински имот, представляващ УПИ II-1544 в кв. 623, ж. к. „Дружба 2“ по плана на гр. Русе, съответстващ на поземлен имот с идентификатор 63427.4.2560 по КККР на гр. Русе.

Имотът, предмет на заявлението за учредяване право на строеж, представлява застроен поземлен имот с идентификатор 63427.4.2560 по Кадастралната карта и кадастралните регистри на гр. Русе, адрес гр. Русе, ул. „Троян“ №16, с площ от 309 кв.м.,с трайно предназначение на територията: Урбанизирана, начин на трайно ползване: Ниско застрояване, а съгласно действащия регулационен план на гр. Русе, представляващ УПИ II-1544 в кв. 623, ж. к. „Дружба 2“, предмет на Акт №11272/01.10.2024 г. за частна общинска собственост, вписан под №179, т.32, ДВР 12509, вх.№12841 от 10.10.2024 г. по описа на Службата по вписванията – град Русе.

Предоставено е и нотариално заверено съгласие на собствениците на съседния урегулиран поземлен имот УПИ III – 1545, кв. 623, с адрес: гр. Русе, ул. „Троян“ №18.

Пазарната стойност на правото на строеж, за изграждане на гараж с размери 3,10/5,85 м и застроена плащ 18,14 кв.м. определена от лицензиран оценител, е в размер на 3 320,00 лева.

Нормативната стойност на правото на строеж, определена съгласно решение на Общински съвет – Русе за минимални цени при разпореждане с общински имоти, е в размер на 461,00 лева.

Данъчната оценка на правото на строеж, съгласно удостоверение издадено от Дирекция МДТ при Община Русе, е в размер на 1 597,20 лева.

Преписката е разгледана в Комисията по общинска собственост, която с Протокол №10/27.11.2024 г. дава своето съгласие за откриване на процедура по учредяване възмездно право на строеж за изграждане на гараж върху общински поземлен имот, с идентификатор 63427.4.2560 по КККР на гр. Русе, съгласно виза-предложение за гараж, издадена на 27.09.2024 г. от Главния архитект на Община Русе, чрез публичен търг, след Решение на общински съвет – Русе.

Предложеното разпореждане е включено в проекта на „Годишната програма за управление и разпореждане с общински имоти през 2025 година“, който следва да се разглежда от Общински съвет – Русе на предстоящото редовно заседание през месец януари 2025 г.

С оглед изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общински съвет – Русе да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 37, ал. 1 и чл. 41, ал. 2 от ЗОС, чл. 36, ал. 1 от Наредба №1 за общинската собственост на Общински съвет – Русе, и извлечение от Протокол №10/27.11.2024 г. на КОС, Общинския съвет

**р е ш и:**

Дава съгласие за провеждане на публичен търг с явно наддаване за учредяване възмездно право на строеж за изграждане на гараж с размери 3,10/5,85 м. и с обща застроена площ 18,14 кв.м., съобразно виза-предложение за гараж, издадена на 27.09.2024 г. от Главния архитект на Община Русе, върху имот – частна общинска собственост, с идентификатор 63427.4.2560 по Кадастралната карта и кадастралните регистри на гр. Русе, адрес гр. Русе, ул. „Троян“ №16, с площ от 309 кв.м.,с трайно предназначение на територията: Урбанизирана, начин на трайно ползване: Ниско застрояване, а съгласно действащия регулационен план на гр. Русе, представляващ УПИ II-1544 в кв. 623, ж. к. „Дружба 2“, предмет на Акт №11272/01.10.2024 г. за частна общинска собственост, вписан под №179, т.32, ДВР 12509, вх.№12841 от 10.10.2024 г. по описа на Службата по вписванията – град Русе, при начална тръжна цена 3 320,00 лева, без включени дължими данъци и такси, които са за сметка на участника, спечелил търга.

Решението подлежи на контрол и на оспорване чрез Общински съвет – Русе по реда на чл. 45 от ЗМСМА, във връзка с чл. 8, ал. 11 от ЗОС.

**Приложение:** 1.Заявление с вх. №ОИ-06-15/27.08.2024 – копие, 2. Скица на имота – копие; 3. Виза-предложение с параметри – копие; 4. Експертна оценка - копие; 5. Данъчна оценка – копие; 6.АОС №11272/01.10.2024 г.-копие; 7. Протокол №10/27.11.2024 г. на КОС.

**ВНОСИТЕЛ:**

**ПЕНЧО МИЛКОВ**

*Кмет на Община Русе*